Talle krap kop oor ‘bom’ in BloemhofdamDie foto wat op sosiale media versprei word. Lt.kol. Amanda Funani, woordvoerder van die polisie, het gesê die voorwerp is deur polisiebeamptes tydens ŉ patrollieronde gevind. “Dit is ŉ sogenaamde ‘dummy’ en nie die regte ding nie. Dit is deur die polisie en weermag gebruik tydens opleiding en oefening.” Funani het gesê die dalende watervlak van die dam het tot die ontdekking van die voorwerp gelei. ŉ Foto van die voorwerp is intussen op sosiale media versprei en het sosialemedia-gebruikers behoorlik laat kopkrap oor wat presies dit is.